Anggor Carménère

Anggor Carménère panèka varietas anggor sè èghuna'aghi mènangka anggor ènoman sè awwâllâ ètamen è wilajâ  Médoc è Bordeaux, Prancis, sè ka'ḍimma èghuna'aghi ka'angghuy aghâbây anggor mèra towa bân kadhâng èghuna'aghi ka'angghuy tojjhuwân panyamporan kalabân cara sè paḍâ akadhi Petit Verdot.

 Katerrangan 
Mènangka angghuta kalowarga anggor Carbernet,"The Chilean Grape: Carménère" (PDF). Concha y Toro. 19 Pèbruwari 2008. Èyaksès tangghâl 18 Jânuwari 2026. nyama "Carménère" asalla ḍâri oca' Prancis ka'angghuy mèra petteng (carmin) sè noddhu ḍâ' bârna mèra tèra' ḍâri un-ḍâunan mosèm gugur sabellumma ḍâun ghâgghâr. Anggor panèka jhughân èkennal kalabân sebbhudhân kona ḍâri Bourdeaux, èngghi ka'ḍinto Grande Vidure, maskè paratoran Uni Èropa samangkèn ta' maghi impor kalabân nyama panèka ka Uni Èropa. Abhâreng Cabernet Sauvignon, Cabernet Franc, Merlot, Malbec bân Petit Verdot, Carménère èyangghep mènangka bâgiyân ḍâri ennem anggor mèra asli Bordeaux.

Samangkèn varietas kasebbhut ta' patè ètemmo è Prancis. Area palèng rajâ è dhunnya sè ètamennè varietas Carménère panèka bâḍâ è Chili, kalabân lebbi ḍâri 8.800 hèktar (2009) èbudidaya è Central Valley.Servicio Agrícola y Ganadero (Chile), Catastro viticola nacional 2009. SAG. Èyaksès tangghâl 18 Jânuwari 2026. Kalabân ghânèka, Chili aghâbây sabâgiyân bânnya' anggor Carménre sè tasaḍiyâ samangkèn bân kalabân majjhuna indutri anggor Chili, lebbi bânnya' eksperimen sè èkalako ḍâ' potensi Carménre mènangka anggor camporan, otamana kalabân Carbernet Sauvignon.

 Sombher